CELEX: 62012TA0117
Language: fi
Date: 2013-12-12 00:00:00
Title: Asia T-117/12: Unionin yleisen tuomioistuimen tuomio 12.12.2013 — ANKO v. komissio (Välityslauseke — Seitsemäs tutkimuksen, teknologian kehittämisen ja demonstroinnin puiteohjelma (2007–2013) — Perform- ja Oasis- hankkeisiin liittyvät sopimukset — Maksujen keskeyttäminen — Muihin hankkeisiin kohdistuneissa tarkastuksissa havaitut sääntöjenvastaisuudet — Viivästyskorot)

8.2.2014   
            
            
               FI
            
            
               Euroopan unionin virallinen lehti
            
            
               C 39/17
            
         Unionin yleisen tuomioistuimen tuomio 12.12.2013 — ANKO v. komissio
   (Asia T-117/12) (1)
   
   (Välityslauseke - Seitsemäs tutkimuksen, teknologian kehittämisen ja demonstroinnin puiteohjelma (2007–2013) - Perform- ja Oasis- hankkeisiin liittyvät sopimukset - Maksujen keskeyttäminen - Muihin hankkeisiin kohdistuneissa tarkastuksissa havaitut sääntöjenvastaisuudet - Viivästyskorot)
   2014/C 39/28
   Oikeudenkäyntikieli: kreikka
   
      Asianosaiset
   
   
      Kantaja: ANKO AE Antiprosopeion, Emporiou kai Viomichanias (Ateena, Kreikka) (edustaja: asianajaja V. Christianos)
   
      Vastaaja: Euroopan komissio (asiamiehet: R. Lyal ja B. Conte, avustajanaan asianajaja S. Drakakakis)
   
      Oikeudenkäynnin kohde
   
   SEUT 272 artiklassa tarkoitettu välityslausekkeeseen perustuva kanne, jossa vaaditaan yleistä tuomioistuinta toteamaan, että keskeyttämällä niiden määrien korvaamisen, jotka kantaja on maksanut tutkimusta, teknologian kehittämistä ja demonstrointia koskevassa seitsemännessä puiteohjelmassa (2007–2013) tehtyjen, Perform- ja Oasis -hankkeisiin liittyvien sopimusten toteuttamiseksi, komissio on rikkonut sopimusvelvoitteitaan, ja että se määrää komission suorittamaan kantajalle Perform-hankkeen osalta 637 117,17 euron suuruisen summan viivästyskorkoineen ja toteaa, ettei kantaja ole velvollinen palauttamaan sille Oasis-hankkeen nojalla maksettuja 56 390 euroa
   
      Tuomiolauselma
   
   
               1)
            
            
               Euroopan komissio velvoitetaan suorittamaan ANKO AE Antiprosopeion, Emporiou kai Viomichaniasille summat, joiden maksaminen oli keskeytetty tutkimusta, teknologian kehittämistä ja demonstrointia koskevassa seitsemännessä puiteohjelmassa (2007–2013) tehtyjen, Perform- ja Oasis -hankkeisiin liittyvien tukisopimusten liitteisiin otettujen yleisten sopimusehtojen II.5 kohdan 3 kohdan d alakohdan perusteella, eikä tämä suoritus vaikuta ANKO Antiprosopeion, Emporiou kai Viomichaniasin ilmoittamien kulujen tukikelpoisuuteen eikä komission suorittaman tarkastuksen 11-INFS-0035 loppuraportissa omaksuttujen päätelmien toimeenpanoon. Suoritettavat summat eivät voi ylittää maksujen keskeyttämishetkellä jäljellä olleen taloudellisen tuen määrää, ja niihin on lisättävä viivästyskorot, jotka alkavat kerääntyä kultakin jaksolta 105 päivän kuluttua siitä, kun komissio on vastaanottanut raportit. Korkoihin sovelletaan korotusta, joka on voimassa maksun erääntymiskuukauden ensimmäisenä päivänä ja sen suuruisena kuin se on julkaistu Euroopan unionin virallisen lehden C-sarjassa.
            
         
               2)
            
            
               Kanne hylätään muilta osin.
            
         
               3)
            
            
               ANKO AE Antiprosopeion, Emporiou kai Viomichanias vastaa kolmasosasta omia oikeudenkäyntikulujaan.
            
         
               4)
            
            
               Komissio vastaa omista oikeudenkäyntikuluistaan ja kahdesta kolmasosasta ANKO AE Antiprosopeion, Emporiou kai Viomichaniasin oikeudenkäyntikuluja.
            
         
      (1)  EUVL C 138, 12.5.2012.